CELEX: E2008J0002
Language: sl
Date: 2009-04-30 00:00:00
Title: Sodba Sodišča z dne 29. oktobra 2008 v zadevi E-2/08 Nadzorni organ Efte proti Islandiji (neizpolnitev obveznosti s strani pogodbenice – Direktiva 2004/26/ES o ukrepih proti plinastim in trdnim onesnaževalom iz motorjev z notranjim zgorevanjem, namenjenih za vgradnjo v premične stroje in naprave)

30.4.2009   
            
            
               SL
            
            
               Uradni list Evropske unije
            
            
               C 99/9
            
         
      SODBA SODIŠČA
   
   z dne 29. oktobra 2008
   v zadevi E-2/08
   Nadzorni organ Efte proti Islandiji
   
      (neizpolnitev obveznosti s strani pogodbenice – Direktiva 2004/26/ES o ukrepih proti plinastim in trdnim onesnaževalom iz motorjev z notranjim zgorevanjem, namenjenih za vgradnjo v premične stroje in naprave)
   
   2009/C 99/07
   V zadevi E-2/08, Nadzorni organ Efte proti Islandiji – katere predmet je ZAHTEVEK za ugotovitev, da Republika Islandija s tem, ko v predpisanem roku ni sprejela ukrepov, potrebnih za izvajanje akta iz točke 1a poglavja XXIV Priloge II k Sporazumu EGP (Direktiva 2004/26/ES Evropskega parlamenta in Sveta z dne 21. aprila 2004 o spremembi Direktive 97/68/ES), kakor je bil prilagojen Sporazumu EGP s Protokolom 1 k Sporazumu, oziroma Nadzornega organa Efte ni obvestila o sprejetju teh ukrepov, ni izpolnila svojih obveznosti v skladu s členom 3 navedenega akta in členom 7 Sporazuma EGP, je Sodišče v sestavi: Carl Baudenbacher, predsednik, Henrik Bull, sodnik poročevalec, in Thorgeir Örlygsson, sodnik, dne 29. oktobra 2008 razglasilo sodbo, katere izrek se glasi:
   
               1.
            
            
               Republika Islandija s tem, ko v predpisanem roku ni sprejela potrebnih ukrepov za izvajanje akta iz točke 1a poglavja XXIV Priloge II k Sporazumu EGP (Direktiva 2004/26/ES Evropskega parlamenta in Sveta z dne 21. aprila 2004 o spremembi Direktive 97/68/ES o približevanju zakonodaje držav članic o ukrepih proti plinastim in trdnim onesnaževalom iz motorjev z notranjim zgorevanjem, namenjenih za vgradnjo v premične stroje in naprave), kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti v skladu s členom 3 navedenega akta in členom 7 Sporazuma EGP.
            
         
               2.
            
            
               Republiki Islandiji se naloži plačilo stroškov postopka.